Serbiya bosh vaziri Srebrenitsadagi hujumni oldindan rejalashtirilgan harakat deb baholadi

Serbiya bosh vaziri Aleksandr Vuchich Bosniyaning Srebrenitsa shahrida o‘ziga uyushtirilgan hujumga izoh berdi. Bu haqda “Novaya gazeta” xabar bermoqda.

“Bunda gap oldindan rejalashtirilgan hujum haqida bormoqda. Buni uyushtirgan kishilar o‘z qilmishlaridan uyalishlari kerak”, — dedi Vuchich.
Aleksandr Vuchich 1995-yilda halok bo‘lgan sakkiz ming musulmonni xotirlash maqsadida Srebrenitsaga tashrif buyurgandi. Mazkur ommaviy qirg‘in serblar tomonidan amalga oshirilgan.
Potochari xotira yodgorligiga gullar qo‘yganidan so‘ng, Vuchich hujumga uchradi: noma’lum shaxslar unga qarata tosh va shisha idishlarni uloqtirdi.
1995-yil 11-iyul kuni Srebrenitsada musulmonlar ommaviy ravishda qirg‘in qilingan. Rasmiy Belgrad mazkur jinoyatni inkor etmaydi, biroq bu harakat “serblarning ommaviy qirg‘in qilinishiga javoban amalga oshirilgan” deb hisoblaydi.
8-iyul kuni BMT Xavfsizlik kengashi Srebrenitsadagi qirg‘inni genotsid deb baholashni taklif qildi, biroq tegishli rezolyutsiyaga Rossiya veto qo‘ydi.